
NARVA LINNAVALITSUS
K O R R A L D U S


Narva                                                                                                         12.12.2007 nr 1901-k
Maa riigi omandisse jätmine hoonestusõiguse

seadmise eesmärgil Narva linnas 

Narva Mebelštšik AÜ, Puidu tn 23 
Vastavalt Maareformi seaduse § 31 lõike 1 punktile 10 ja § 35¹; Maakatastri seaduse § 20 lõikele 5; Vabariigi Valitsuse 08.11.1996.a. määrusega nr 276 kinnitatud “Riigimaale hoonestusõiguse seadmise korra” punktidele 13 ja 15; Kohaliku omavalitsuse korralduse seaduse  § 31 lõikele 5 ning lähtudes NADEZHDA GROMOVA (isikukood 46002133719, elukoht  Ida-Virumaa, Narva  linn, Kangelaste 36-68)  avaldusest

1. Nõustuda Narva linnas Narva Mebelštšik AÜ, Puidu tn 23 asuva maa riigi omandisse jätmisega hoonestusõiguse seadmise eesmärgil NADEZHDA GROMOVA (isikukood 46002133719 , elukoht  Ida-Virumaa, Narva  linn, Kangelaste 36-68)  kasuks, 

1.1 krundi pindala on 371 m² (sellest: ehitiste alune maa – 66 m²),
1.2 maa sihtotstarve on - elamumaa  001 (E),
1.3 maa maksustamishind  on 5 194 krooni,
1.4 krundil paiknevad ehitised, mis kuuluvad Narva Mebelštšik AÜ  04.11.2007.a. vastuvõtu-üleandmise akti nr 3  alusel NADEZHDA GROMOVA’le,
1.5 hoonestusõiguse tähtaeg on 50 aastat.
2. Maa kasutamisel kehtivad järgmised kitsendused: 

2.1 ehitiste renoveerimise ja uusehitiste rajamise kooskõlastama Narva Linnavalitsusega,

2.2 täitma Narva linna heakorra eeskirju,

2.3 lubama kinnisasjal asuvate linnale ja kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist ning mitte kahjustada neid.

3. Maaüksus on moodustatud plaanimaterjali alusel.

4. Hoonestusõiguse seadmise eesmärgil maa riigi omandisse jätmise toimik edastada maa riigi omandisse jätmise otsustajale, kelleks on maavanem.

5. Hoonestusõiguse seadmise toimik on koostatud ühes eksemplaris ja säilitatakse Ida-Viru Maavalitsuse maaosakonnas.

6. Korraldus jõustub seadusega sätestatud korras.
7. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

